**Edmond Fayçal Tapsoba** (s. 2. helmikuuta 1999 Ouagadougou) on burkinalainen jalkapalloilija, joka pelaa keskuspuolustajana Bundesliiga-joukkue Bayer Leverkusenissa ja Burkina Fason maajoukkueessa.

Seurajoukkueura
---------------

Tapsoba pelasi kaudella 2019–2020 Portugalin liigaa Vitória de Guimarãesin joukkueessa. Hän pelasi ensimmäisen ottelunsa 18. elokuuta 2019 kotiottelussa Boavistaa vastaan, ja syötti joukkueensa maalin 1–1 tasapelissä. Kotiottelussa Desportivo Avesia vastaan 14. syyskuuta hän teki ensimmäisen maalinsa Portugalin liigassa, joukkueensa voittaessa peräti 5–1. Hän onnistui kauden aikana maalinteossa yhteensä neljästi. Hän pelasi Vitórian kanssa myös viisi ottelua Eurooppa-liigan lohkovaihetta.

Tammikuun 2020 siirtoikkunassa Tapsoba siirtyi Saksan Bundesliigassa pelaavaan Bayer Leverkuseniin, ja solmi seuran kanssa viiden ja puolen vuoden mittaisen sopimuksen. Hän debytoi Bundesliigassa 8. helmikuuta kotiottelussa Borussia Dortmundia vastaan, ja pelasi koko ottelun Bayerin voittaessa 4–3. Tepsoba teki ensimmäisen Bundesliiga-maalinsa 21. helmikuuta 2021 vieraskentällä Augsburgia vastaan. Hän tasoitti ottelun loppulukemiksi 1–1 lisäajan neljännellä minuutilla. 

Kaudella 2022–23 Tapsoba pelasi Leverkusenin kanssa Mestarien liigaa, hän pelasi viidessä alkulohkon ottelussa. Ensiesiintymisensä Mestarien liigassa hän teki 13. syyskuuta 2–0 voittoon päättyneessä kotiottelussa Atletico Madridia vastaan.
Syyskuussa 2023 Tapsoba teki Leverkusenin kanssa jatkosopimuksen, joka pitää hänet seurassa vuoteen 2028 asti.

Maajoukkueura
-------------

Tapsoba debytoi Burkina Fason maajoukkueessa 24. elokuuta 2016 ystävyysottelussa Uzbekistania vastaan. Tapsoba pelasi koko ottelun, jonka Burkina Faso hävisi 0–1. Ensimmäisen kilpailullisen maaottelunsa hän pelasi marraskuussa 2019 Afrikan-mestaruuskilpailuiden karsinnoissa Ugandaa vastaan. Hän pelasi täydet minuutit 0–0 päättyneessä ottelussa. Tabsoba on vuodesta 2019 kuulunut Burkina Fason avainpelaajiin, ja on lähes poikkeuksetta pelannut joukkueen takalinjalla täydet minuutit.

Ensimmäisen maajoukkuemaalinsa Tapsoba teki 19. marraskuuta 2022 Ouagadougoussa pelatussa harjoitusottelussa Norsunluurannikkoa vastaan. Hän iski Burkina Fason 2–1 -voittoon päättyneen ottelun voittomaalin rangaistuspotkusta 42:lla peliminuutilla.

Lähteet
-------

1. ↑  Edmond Tapsoba – Abwehr Bayer 04 Leverkusen. Viitattu 8.10.2023. (saksaksi)
2. ↑  E. Tapsoba Soccerway. Viitattu 8.10.2023. (englanniksi)
3. 1 2  Edmond Tapsoba National Team Career transfermakt.com. Viitattu 8.10.2023. (englanniksi)
4. ↑  BAYER 04 SIGN CENTRAL DEFENDER TAPSOBA – RETSOS ON LOAN AT SHEFFIELD UNITED  31.1.2020. Bayer 04 Leverkusen. Viitattu 8.10.2023. (englanniksi)
5. ↑  FC Augsburg – Bayer 04 Leverkusen *transfermarkt.com*.  21.2.2021. Viitattu 8.10.2023. (englanniksi)
6. ↑  TOP DEFENDER TAPSOBA EXTENDS CONTRACT TO 2028  4.9.2023. Bayer 04 Leverkusen. Viitattu 8.10.2023. (englanniksi)
7. ↑  Burkina Faso – Ivory Coast *transfermarkt.com*.  19.11.2022. Viitattu 8.10.2023. (englanniksi)

Aiheesta muualla
----------------

* Kuvia tai muita tiedostoja aiheesta **Edmond Tapsoba** Wikimedia Commonsissa

Bayer 04 Leverkusen – Saksan Bundesliiga
1 Hradecký |
3 Hincapié |
4 Tah |
5 Bakker |
6 Kossounou |
7 Paulinho |
8 Andrich |
9 Azmoun |
10 Demirbay |
11 Amiri |
12 Tapsoba |
14 Schick |
19 Diaby |
20 Aránguiz |
21 Adli |
22 Sinkgraven |
23 Hložek |
24 Fosu-Mensah |
25 Palacios |
27 Wirtz |
28 Bravo |
29 Sertdemir |
30 Frimpong |
32 Azhil |
35 Eze |
36 Lomb |
38 Bellarabi |
40 Lunjov |
Valmentaja Seoane